
PATVIRTINTA
Šiaulių rajono savivaldybės administracijos direktoriaus 2026 m. rugpjūčio  17  d. įsakymu Nr. A-927

(Pavyzdinė sutarties forma)

[bookmark: _Hlk110952462]PROJEKTO ĮGYVENDINIMO PAGAL NEVYRIAUSYBINIŲ ORGANIZACIJŲ VEIKLOS STIPRINIMO 2026–2028 METŲ VEIKSMŲ PLANO 2.1.1 PRIEMONĘ „STIPRINTI BENDRUOMENINĘ VEIKLĄ SAVIVALDYBĖSE“  ŠIAULIŲ RAJONO SAVIVALDYBĖJE  SUTARTIS

202 __ m. ___________________d. Nr. __________
Šiauliai

[bookmark: _Hlk110951120]Vadovaudamiesi Nevyriausybinių organizacijų veiklos stiprinimo 2026–2028 metų veiksmų plano 2.1.1 priemonės „Stiprinti bendruomeninę veiklą savivaldybėse“ įgyvendinimo Šiaulių rajono savivaldybėje aprašo, patvirtino Šiaulių rajono savivaldybės mero 2026 m. birželio 2 d. potvarkiu Nr. M-428 „Dėl Nevyriausybinių organizacijų veiklos stiprinimo 2026–2028 metų veiksmų plano 2.1.1 priemonės „Stiprinti bendruomeninę veiklą savivaldybėse“ įgyvendinimo Šiaulių rajono savivaldybėje aprašo patvirtinimo“, 45.3 papunkčiu, Šiaulių rajono savivaldybės administracijos  direktoriaus 20 __ m. _______ d. įsakymu Nr. A-_______, Šiaulių rajono savivaldybės administracija, atstovaujama ______(pareigos, vardas, pavardė), (toliau – Savivaldybės administracija) ir ______________________ (projekto vykdytojo pavadinimas), atstovaujamas (-a) ____________ (teisinis atstovavimo pagrindas), (toliau – Projekto vykdytojas), toliau kartu vadinami Šalimis, o kiekvienas atskirai – Šalimi, projektui ____(projekto pavadinimas) (toliau – Projektas) įgyvendinti sudarė šią Projekto įgyvendinimo pagal Nevyriausybinių organizacijų veiklos stiprinimo 2026–2028 metų veiksmų plano 2.1.1 priemonės „Stiprinti bendruomeninę veiklą savivaldybėse“ įgyvendinimo Šiaulių rajono savivaldybėje sutartį (toliau – Projekto įgyvendinimo sutartis).

I SKYRIUS
PROJEKTO ĮGYVENDINIMO SUTARTIES DALYKAS

1. Savivaldybės administracija Projekto įgyvendinimo sutartimi įsipareigoja pervesti Projekto įgyvendinimo sutarties 2 punkte nurodytą valstybės biudžeto lėšų sumą į Projekto vykdytojo banke, kitoje mokėjimo ar kredito įstaigoje esančią sąskaitą, nurodytą Projekto vykdytojo, Projektui 20__ metais įgyvendinti, o Projekto vykdytojas įsipareigoja naudoti šias lėšas, atsiskaityti už jų panaudojimą Sutartyje nustatyta tvarka ir įgyvendinti Projekte numatytas veiklas. 
2. Projekto vykdytojui skiriama valstybės biudžeto lėšų suma ___Eur ___ ct (__ Eur ___ct), paskirstyta ketvirčiais pagal išlaidų straipsnius, nurodytus 20__ m. programos sąmatoje (forma B-1, patvirtinta Lietuvos Respublikos finansų ministro 2011 m. rugpjūčio 8 d. įsakymu Nr. 1K-265 „Dėl Lietuvos Respublikos valstybės biudžeto ir savivaldybių biudžetų sudarymo ir vykdymo taisyklių taikymo“ (toliau – Išlaidų sąmata), kuri laikoma neatsiejama Projekto įgyvendinimo sutarties dalimi).
II SKYRIUS
ŠALIŲ ĮSIPAREIGOJIMAI IR TEISĖS

3. Projekto įgyvendinimo sutartimi Savivaldybės administracija įsipareigoja:
3.1. pervesti Sutarties 2 punkte nurodytą valstybės biudžeto lėšų sumą pagal Išlaidų sąmatą į Projekto vykdytojo Sutarties rekvizituose nurodytą sąskaitą banke, kitoje mokėjimo ar kredito įstaigoje;
3.2. teikti Projekto vykdytojui visą reikalingą dalykinę ir metodinę pagalbą, informaciją, susijusią su Projekto įgyvendinimu, kad būtų tinkamai vykdomi Projekto vykdytojo pagal Sutartį prisiimti įsipareigojimai;  
3.3. atsiradus pagrįstų įtarimų, kad Projekto vykdytojas netinkamai vykdo sutartinius įsipareigojimus ir (arba) pažeidžia teisės aktus, turinčius esminę reikšmę Projekto įgyvendinimo sutarčiai vykdyti, apie tai raštu informuoti Projekto vykdytoją ir sustabdyti Projekto įgyvendinimo sutarties vykdymą iki tol, kol išnyks netinkamo Projekto įgyvendinimo sutarties įsipareigojimų vykdymo aplinkybės. Tokiu atveju Savivaldybės administracija nustato Projekto vykdytojui 5 (penkias) darbo dienas pažeidimams pašalinti ir sutartiniams įsipareigojimams įvykdyti, o Projekto vykdytojas, pašalinęs pažeidimus, privalo raštu informuoti Savivaldybės administraciją, kad yra pasirengęs tinkamai vykdyti Projekto įgyvendinimo sutartyje ir (arba) galiojančiuose teisės aktuose, turinčiuose esminę reikšmę Projekto įgyvendinimo sutarčiai vykdyti, nustatytus reikalavimus, kartu pateikdamas tai patvirtinančius įrodymus. Savivaldybės administracija, įvertinusi iš Projekto vykdytojo gautą informaciją, gali atnaujinti Projekto įgyvendinimo sutarties vykdymą. Jei Projekto vykdytojas per 5 (penkias) darbo dienas pažeidimų nepašalina, neinformuoja Savivaldybės administracijos, kad yra pasirengęs tinkamai vykdyti Projekto įgyvendinimo sutartyje ir (arba) galiojančiuose teisės aktuose, turinčiuose esminę reikšmę Projekto įgyvendinimo sutarčiai vykdyti, nustatytus reikalavimus ir įsipareigojimus, Savivaldybės administracija vienašališkai Projekto įgyvendinimo sutartį nutraukia Projekto įgyvendinimo sutarties IV skyriuje nustatyta tvarka bei terminais.
4. Savivaldybės administracija turi teisę:
4.1.	tikrinti, ar finansavimą Projektui įgyvendinti gavęs Projekto vykdytojas laikosi Sutartyje nustatytų reikalavimų ir įsipareigojimų, prireikus atlikti Projekto įgyvendinimo ir Projekto vykdytojui pervestų tikslinių valstybės biudžeto lėšų panaudojimo ir atsiskaitymo už jas patikrinimą; 
4.2. reikalauti, kad Projekto vykdytojas per 10 (dešimt) darbo dienų pateiktų Savivaldybės administracijai papildomus dokumentus ir duomenis, susijusius su Projekto įgyvendinimo sutarties vykdymu;
4.3. reikalauti, kad Projekto vykdytojas per 5 (penkias) darbo dienas patikslintų Projekto įgyvendinimo sutarties 5.6 papunktyje nurodytas ataskaitas; 
4.4. skaičiuoti Projekto vykdytojui 0,02 procento dydžio delspinigius nuo Projekto įgyvendinimo sutarties sumos už kiekvieną uždelstą dieną, kurią neįvykdomi įsipareigojimai, bet ne daugiau nei Projekto įgyvendinimo sutarties suma. Šiuos delspinigius Projekto vykdytojas turi pervesti Savivaldybės administracijai į Projekto įgyvendinimo sutarties rekvizituose nurodytą Savivaldybės administracijos sąskaitą per 5 (penkias) darbo dienas nuo sutartinių įsipareigojimų nevykdymo nustatymo dienos, bet ne vėliau kaip iki einamųjų metų gruodžio 18 d.; 
4.5. išieškoti iš Projekto vykdytojo netinkamai panaudotas valstybės biudžeto lėšas, įskaitant išlaidas, patirtas dėl Projekto vykdytojo netinkamo Projekto įgyvendinimo sutartyje nustatytų įsipareigojimų vykdymo; 
4.6. turi teisę stabdyti būsimo ketvirčio valstybės biudžeto lėšų pervedimą Projekto vykdytojui, jei tikrinant praėjusio ketvirčio ataskaitas randama pažeidimų ar neatitikimų. Nustačius terminą, per kurį nustatyti pažeidimai ar neatitikimai turi būti pašalinti, bet Projekto vykdytojui to nepadarius, būsimo ketvirčio valstybės biudžeto lėšos nebepervedamos ir sutartis gali būti nutraukiama. Jei pažeidimai ar neatitikimai pašalinami, valstybės biudžeto lėšų pervedimas atnaujinamas.
5. Projekto vykdytojas įsipareigoja:
5.1. pasiekti Projekto vykdytojo paraiškos 3.2 papunktyje ir 5 punkte nurodytus Projekto tikslus ir laukiamus rezultatus; 
5.2. gautas valstybės biudžeto lėšas naudoti tik pagal tikslinę paskirtį Projekto įgyvendinimo sutartyje nustatyta tvarka, vadovaudamasis Išlaidų sąmata. Projektui skirtos lėšos laikomos panaudotomis pagal tikslinę paskirtį, jeigu yra pasiekti Projekto vykdytojo paraiškoje, teiktoje Savivaldybės administracijos organizuotam konkursui, ir Projekto įgyvendinimo sutartyje nurodyti projekto tikslai ir rezultatai; 
5.3. Projekto išlaidas tiesiogiai susieti su Projekte numatytomis įgyvendinti veiklomis, užtikrinti, kad tinkamos finansuoti Projekto išlaidos, būtinos Projektui vykdyti, būtų pagrįstos Projekto įgyvendinimo eiga, išlaidų pobūdžiu ir kiekiu. Išlaidos laikomos tinkamomis finansuoti, jei jos patirtos ne ankščiau kaip nuo Projekto įgyvendinimo sutarties su Savivaldybės administracija pasirašymo dienos iki einamųjų metų gruodžio 18 d.;
 5.4. atsiskaitymus grynaisiais ir negrynaisiais pinigais vykdyti vadovaudamasis Lietuvos Respublikos civilinio kodekso 6.929 straipsniu ir kitais atsiskaitymus grynaisiais ir negrynaisiais pinigais reglamentuojančiais teisės aktais. Projekto vykdytojas, kuris yra perkančioji organizacija, atlikdamas pirkimus, privalo vadovautis Lietuvos Respublikos viešųjų pirkimų įstatymu. Jei Projekto vykdytojas yra neperkančioji organizacija, pirkimus jis atlieka vadovaudamasis organizacijos patvirtintomis neperkančiosios organizacijos taisyklėmis; 
5.5. norėdamas patikslinti Išlaidų sąmatą, Savivaldybės administracijai raštu pateikti  Motyvuotą prašymą dėl valstybės biudžeto lėšų perskirstymo ( 1 priedas) ir lyginamąjį tikslinamos Išlaidų sąmatos projektą. Išlaidų sąmata gali būti tikslinama tarp būsimų ketvirčių ir tarp būsimų ketvirčių Priemonės išlaidų sąmatos straipsnių. Prašymas tikslinti Išlaidų sąmatą gali būti teikiamas tik dėl nepatirtų išlaidų, išskyrus tinkamų išlaidų sumažėjimo atvejus. Prašymas tikslinti Išlaidų sąmatą teikiamas Savivaldybės administracijai vieną kartą per ketvirtį, bet ne vėliau kaip likus 10 (dešimčiai) darbo dienų iki kito ketvirčio pradžios. Vėliau pateikti prašymai nenagrinėjami; 
5.6. pateikti Savivaldybės administracijai ataskaitas:
5.6.1.metines – iki gruodžio 18 d.:
Nevyriausybinių organizacijų veiklos stiprinimo 2026–2028 metų veiksmų plano 2.1.1 priemonės „Stiprinti bendruomeninę veiklą savivaldybėse“ įgyvendinimo Šiaulių rajono savivaldybėje projekto ataskaitą (2 priedas)( prie metinės Projekto įgyvendinimo veiklos ataskaitos gali būti pridedama ir vaizdinė medžiaga);
Buhalterinės apskaitos dokumentų, pagrindžiančių valstybės biudžeto lėšų panaudojimą, suvestinę (3 priedas);
Biudžeto išlaidų sąmatos vykdymo ataskaitą metinę ataskaitą (Forma Nr.2, Lietuvos Respublikos finansų ministro 2025 m. kovo 25 d. įsakymo Nr. 1K-63 „Dėl Biudžeto vykdymo ataskaitų rinkinių rengimo taisyklių patvirtinimo“ 1 priedas);
5.6.2. ketvirtines – iki kito ketvirčio pirmo mėnesio 5 dienos:
Biudžeto išlaidų sąmatos vykdymo ketvirtinę ataskaitą (Forma Nr.2, Lietuvos Respublikos finansų ministro 2025 m. kovo 25 d. įsakymo Nr. 1K-63 „Dėl Biudžeto vykdymo ataskaitų rinkinių rengimo taisyklių patvirtinimo“ 1 priedas);
Buhalterinės apskaitos dokumentų, pagrindžiančių valstybės biudžeto lėšų panaudojimą, suvestinę (3 priedas).
5.7. įgyvendinti Projektą, atsižvelgdamas į kriterijų – įgyvendintų bendruomeninės veiklos stiprinimo veiklų ir jų dalyvių skaičius;
5.8. įgyvendinti Projektą ne vėliau kaip iki einamųjų metų gruodžio 18 d.; 
5.9. raštu informuoti Savivaldybės administraciją apie aplinkybes, dėl kurių nebegalima vykdyti Projekto įgyvendinimo sutarties arba kurios trukdo ar gali trukdyti tinkamai vykdyti Projekto įgyvendinimo sutartį; 
5.10. raštu informuoti Savivaldybės administraciją, jei yra vykdoma ar numatoma vykdyti Projekto vykdytojo reorganizacija, ir pateikti dokumentus bei informaciją, pagrindžiančius, kad po reorganizacijos veiksiantis juridinis asmuo, perimantis Projekto vykdytojo teises ir pareigas, bus pajėgus tinkamai vykdyti Projekto veiklas; 
5.11. raštu informuoti Savivaldybės administraciją, kad Projekte numatytų veiklų vykdymas nutraukiamas ar sustabdomas. Gavusi tokį pranešimą, Savivaldybės administracija valstybės biudžeto lėšų pervedimą Projektui sustabdo. Projekto vykdytojui pašalinus šiame papunktyje nurodytas priežastis, atnaujinus veiklą ir apie tai pranešus Savivaldybės administracijai, sustabdytas valstybės biudžeto lėšų pervedimas atnaujinamas; 
5.12. sudaryti sąlygas Savivaldybės administracijos atstovams patikrinti, kaip vykdant Projekto įgyvendinimo sutartį naudojamos valstybės biudžeto lėšos, ir pateikti visus prašomus dokumentus bei duomenis, susijusius su Projekto įgyvendinimo sutarties vykdymu, Savivaldybės administracijos nustatytais terminais, būdu ir forma; 
5.13. grąžinti Savivaldybės administracijai Projekto vykdytojo disponuojamose sąskaitose esamas, Projekto įgyvendinimo sutarčiai vykdyti ir Projektui įgyvendinti skirtas ir nepanaudotas valstybės biudžeto lėšas ne vėliau kaip iki einamųjų metų gruodžio 18 d., o ne pagal paskirtį panaudotas valstybės biudžeto lėšas – Savivaldybės administracijos nustatytais terminais, suderintais su Socialinių paslaugų priežiūros departamentu prie Socialinės apsaugos ir darbo ministerijos, į Projekto įgyvendinimo sutarties rekvizituose nurodytą Savivaldybės administracijos banko, kitos mokėjimo ar kredito įstaigos sąskaitą; 
5.14. už banke, kitoje mokėjimo ar kredito įstaigoje laikomas valstybės biudžeto lėšas gautas palūkanas ne vėliau kaip iki einamųjų metų gruodžio 18 d. pervesti Savivaldybės administracijai į Projekto įgyvendinimo sutarties rekvizituose nurodytą Savivaldybės administracijos banko sąskaitą, mokėjimo paskirtyje nurodydamas, kurių metų lėšos grąžinamos, programos ir (arba) priemonės kodą, grąžinamą sumą;
5.15. atsakyti už informacijos ir pateiktų dokumentų teisingumą, tikslumą, pateikimą laiku, valstybės biudžeto lėšų panaudojimą pagal tikslinę paskirtį teisės aktų nustatyta tvarka, teisės aktų reikalavimus atitinkantį gautų valstybės biudžeto lėšų finansinės apskaitos tvarkymą ir valstybės biudžeto lėšų praradimą dėl jų laikymo, naudojimo ir saugojimo rizikos neįvertinimo; 
5.16. savo jėgomis ir lėšomis pašalinti dėl savo kaltės atsiradusius Projekto vykdymo trūkumus, pažeidžiančius Projekto įgyvendinimo sutarties sąlygas; 
5.17. viešinti vykdomą Projektą, kad projekto tikslinė (-ės) grupė (-ės) ir visuomenė daugiau sužinotų apie projekto tikslus, uždavinius, vykdymo eigą ir rezultatus (pvz., informuoja apie planuojamus renginius ar veiklas, dalijasi vaizdine medžiaga internete ir (ar) viešose skelbimų lentose ir kt.). Viešindamas projektą, Projekto vykdytojas turi nurodyti, kad projektui valstybės biudžeto lėšų skyrė Lietuvos Respublikos socialinės apsaugos ir darbo ministerija ir turi naudoti Lietuvos Respublikos socialinės apsaugos ir darbo ministerijos logotipą; 
5.18. užtikrinti, kad įgyvendinant Projektą asmens duomenys būtų tvarkomi laikantis 2016 m. balandžio 27 d. Europos Parlamento ir Tarybos reglamento (ES) 2016/679 dėl fizinių asmenų apsaugos tvarkant asmens duomenis ir dėl laisvo tokių duomenų judėjimo ir kuriuo panaikinama Direktyva 95/46/EB (Bendrasis duomenų apsaugos reglamentas) ir Lietuvos Respublikos asmens duomenų teisinės apsaugos įstatymo reikalavimų; 
5.19. Projektą įgyvendinus arba jo veiklas nutraukus ar sustabdžius, saugoti su Projekto įgyvendinimu susijusius dokumentus ne trumpiau nei 1 metus, jeigu kiti teisės aktai nenustato ilgesnio dokumentų saugojimo termino.
6. Vykdydamas Projekto įgyvendinimo sutartį, Projekto vykdytojas turi teisę:
6.1. inicijuoti gautų valstybės biudžeto lėšų perskirstymą Projekto įgyvendinimo sutarties 5.5 papunktyje ir Projekto įgyvendinimo sutarties III skyriuje nustatyta tvarka; 
6.2. atsisakyti finansavimo ir inicijuoti Projekto įgyvendinimo sutarties nutraukimą, laikydamasis Projekto įgyvendinimo sutarties IV skyriuje nustatytos tvarkos. 
7. Visa su Projekto įgyvendinimo sutarties vykdymu susijusi informacija ir pranešimai siunčiami adresais, nurodytais Projekto įgyvendinimo sutarties rekvizituose. Šalys privalo informuoti viena kitą raštu apie Projekto įgyvendinimo sutarties rekvizitų pakeitimą ne vėliau kaip per 3 (tris) darbo dienas nuo rekvizitų pakeitimo dienos. Šalis, neįvykdžiusi šio reikalavimo, negali pareikšti pretenzijų ar atsikirtimų, jog kitos Šalies veiksmai, atlikti pagal naujausius tai kitai Šaliai žinomus rekvizitus, neatitinka Projekto įgyvendinimo sutarties sąlygų arba kad ji negavo pranešimų ar valstybės biudžeto lėšų, siųstų pagal tuos rekvizitus.

III SKYRIUS
PROJEKTO ĮGYVENDINIMO SUTARTIES PAKEITIMO SĄLYGOS

8. Projekto įgyvendinimo sutartis keičiama (kai keičiasi Projekto įgyvendinimo sutarties vykdymo sąlygos) Šalims pasirašant papildomą susitarimą. Atsiradus nurodytoms aplinkybėms, Projekto vykdytojas privalo Savivaldybės administracijai raštu pateikti pagrįstą prašymą pakeisti Projekto įgyvendinimo sutartį ir pateikti susitarimo dėl Projekto įgyvendinimo sutarties pakeitimo projektą. Jei keičiasi Projektui skirtas valstybės biudžeto lėšų dydis, kartu pridedamas detalusis Išlaidų sąmatos pakeitimo projektas. Susitarimas dėl Projekto įgyvendinimo sutarties pakeitimo pasirašomas arba Projekto vykdytojui pateikiamas motyvuotas atsisakymas pakeisti sutartį per 5 (penkias) darbo dienas nuo prašymo pakeisti sutartį gavimo dienos.

IV SKYRIUS
PROJEKTO ĮGYVENDINIMO SUTARTIES NUTRAUKIMO SĄLYGOS 

9. Projekto įgyvendinimo sutartis gali būti nutraukta Lietuvos Respublikos civilinio kodekso nustatyta tvarka, Šalių susitarimu, Šalims pasirašant papildomą susitarimą prie Projekto įgyvendinimo sutarties, ar vienašališkai, kai viena Projekto įgyvendinimo sutarties Šalis raštu įspėja kitą Šalį dėl Projekto įgyvendinimo sutarties nutraukimo ne vėliau kaip prieš 10 (dešimt) darbo dienų. 
[bookmark: _Hlk111037975][bookmark: _Hlk111037991][bookmark: _Hlk111038024][bookmark: _Hlk111038064]10. Savivaldybės administracija, Projekto vykdytoją informavusi Projekto įgyvendinimo sutarties 9 punkte nurodytu terminu, vienašališkai nutraukia Projekto įgyvendinimo sutartį ir įpareigoja Projekto vykdytoją grąžinti nepanaudotas ir (ar) ne pagal tikslinę paskirtį panaudotas lėšas, jei Projekto vykdytojas netinkamai vykdo Projekto įgyvendinimo sutartyje nustatytus įsipareigojimus, turinčius esminės reikšmės Projekto įgyvendinimo sutarčiai vykdyti:
10.1. projektui skirtas valstybės biudžeto lėšas naudoja ne pagal tikslinę paskirtį;
[bookmark: _Hlk111037916]10.2. nesuderinęs su Savivaldybės administracija perduoda Projekto įgyvendinimą kitam juridiniam ar fiziniam asmeniui;
10.3. nepateikia Savivaldybės administracijai Projekto įgyvendinimo sutarties 5.6 papunktyje  nurodytų ataskaitų arba per Savivaldybės administracijos nustatytą terminą nepašalina pateiktų ataskaitų trūkumų; 
10.4. nesudaro sąlygų Savivaldybės administracijos atstovams susipažinti su dokumentais, susijusiais su Projekto įgyvendinimu ir Projekto įgyvendinimo sutarties vykdymu, kitaip trukdo atlikti Projekto vykdymo stebėseną;
10.5. paaiškėja, kad paraiškos sąžiningumo deklaracijoje buvo pateikta klaidinga ar melaginga informacija ir, sudarius Projekto įgyvendinimo sutartį, Projekto vykdytojas įgyja likviduojamo juridinio asmens statusą arba įsiteisėja teismo sprendimas, kuriuo Savivaldybei iš Projekto vykdytojo priteisiamos neteisėtai (ne pagal paskirtį) panaudotos lėšos. Taip pat tais atvejais, kai Projekto vykdytojo juridinio asmens statusas buvo panaikintas; 
10.6. netinkamai įgyvendina Projektą, sąmoningai nesilaiko Projekto įgyvendinimo sutarties 5 punkte nurodytų įsipareigojimų.
11. Projekto vykdytojas turi teisę prašyti Savivaldybės administracijos nutraukti Projekto įgyvendinimo sutartį, jeigu: 
11.1. jam iškeliama bankroto byla arba jis likviduojamas, sustabdo ūkinę veiklą arba susiklosto kitokia situacija, kuri kelia pagrįstų abejonių, jog sutartiniai įsipareigojimai bus įvykdyti tinkamai; 
11.2. jis nevykdo ar negalės vykdyti Projekto įgyvendinimo sutarties įsipareigojimų dėl kitų svarbių priežasčių.
12. Norėdamas nutraukti Projekto įgyvendinimo sutartį, Projekto vykdytojas privalo pateikti Savivaldybės administracijai raštišką motyvuotą prašymą nutraukti Projekto įgyvendinimo sutartį. Kartu su prašymu nutraukti Projekto įgyvendinimo sutartį Projekto vykdytojas privalo pateikti Projekto įgyvendinimo sutarties 5.6 papunktyje nurodytas jau panaudotų valstybės biudžeto lėšų ataskaitas (toliau – panaudotų lėšų ataskaitos). Savivaldybės administracijai pritarus Projekto vykdytojo prašymui nutraukti Projekto įgyvendinimo sutartį, Projekto vykdytojas iki Projekto įgyvendinimo sutarties nutraukimo privalo grąžinti nepanaudotas ar ne pagal tikslinę paskirtį panaudotas vykdant Projekto įgyvendinimo sutartį gautas valstybės biudžeto lėšas Savivaldybės administracijai į Projekto įgyvendinimo sutarties rekvizituose nurodytą Savivaldybės administracijos banko sąskaitą.
13. Savivaldybės administracija, gavusi Projekto įgyvendinimo sutarties 12 punkte nurodytą Projekto vykdytojo Prašymą nutraukti Projekto įgyvendinimo sutartį, patikrina Projekto vykdytojo pateiktas panaudotų lėšų ataskaitas. Jeigu Projekto vykdytojas nepateikia šiame punkte numatytų panaudotų lėšų ataskaitų, Savivaldybės administracija įvertina Projekto vykdymo rezultatus ir Projekto vykdymą patvirtinančius dokumentus. 
Jeigu šiame Projekto įgyvendinimo sutarties punkte nustatytu atveju, patikrinus panaudotų lėšų ataskaitas ir (ar) Projekto vykdymo rezultatus, ir (ar) Projekto vykdymą patvirtinančius dokumentus, nustatoma, kad lėšos panaudotos ne pagal tikslinę paskirtį, Projekto vykdytojas per 14 (keturiolika) darbo dienų privalo pašalinti nustatytus trūkumus. Projekto vykdytojas, pašalinęs pažeidimus, nedelsdamas raštu apie tai privalo informuoti Savivaldybės administraciją. Jeigu per nustatytą terminą pažeidimai nepašalinami, Savivaldybės administracija gali imtis Projekto įgyvendinimo sutarties 3.3, 4.2 4.5 papunkčiuose ir 10 punkte nurodytų veiksmų. 
Jeigu šiame Projekto įgyvendinimo sutarties punkte nustatytu atveju, patikrinus panaudotų lėšų ataskaitas ir (ar) Projekto vykdymo rezultatus, ir (ar) Projekto vykdymą patvirtinančius dokumentus, Projekto įgyvendinimo sutarties vykdymo pažeidimų nenustatoma arba jie pašalinami, Savivaldybės administracija, įvertinusi šiame punkte numatytame Projekto vykdytojo prašyme nurodytus motyvus, priima sprendimą dėl Projekto įgyvendinimo sutarties nutraukimo ir apie jį per 5 (penkias) darbo dienas nuo sprendimo priėmimo dienos raštu informuoja Projekto vykdytoją. 

V SKYRIUS
NENUGALIMA JĖGA (FORCE MAJEURE)

14. Nė viena Šalis nėra laikoma pažeidusi Projekto įgyvendinimo sutartį arba nevykdanti savo įsipareigojimų pagal ją, jei įsipareigojimus vykdyti jai trukdo nenugalimos jėgos (force majeure) aplinkybės, atsiradusios po Projekto įgyvendinimo sutarties įsigaliojimo dienos.
15. Nenugalimos jėgos (force majeure) aplinkybių sąvoka apibrėžiama ir Šalių teisės, pareigos ir atsakomybė, esant šioms aplinkybėms, reglamentuojamos Lietuvos Respublikos civilinio kodekso 6.212 straipsniu ir Atleidimo nuo atsakomybės esant nenugalimos jėgos (force majeure) aplinkybėms, taisyklėmis, patvirtintomis Lietuvos Respublikos Vyriausybės 1996 m. liepos 15 d. nutarimu Nr. 840 „Dėl Atleidimo nuo atsakomybės esant nenugalimos jėgos (force majeure) aplinkybėms taisyklių patvirtinimo“.
16. Jei kuri nors Šalis mano, kad atsirado nenugalimos jėgos (force majeure) aplinkybės, dėl kurių ji negali vykdyti savo įsipareigojimų, ji nedelsdama, bet ne vėliau kaip per 3 (tris) darbo dienas nuo tokių aplinkybių atsiradimo dienos, informuoja apie tai kitą Šalį, pateikdama įrodymus, taip pat įrodymus, kad ėmėsi visų pagrįstų atsargumo priemonių ir dėjo visas pastangas, kad sumažintų išlaidas ar neigiamas pasekmes bei pranešdama apie aplinkybių pobūdį, galimą trukmę ir tikėtiną poveikį.
17. Pasibaigus nenugalimą jėgą (force majeure) lemiančioms aplinkybėms, Šalis, dėl nenugalimos jėgos negalėjusi vykdyti savo prisiimtų įsipareigojimų, privalo nedelsdama informuoti apie tai raštu kitą Šalį bei atnaujinti savo sutartimi prisiimtų įsipareigojimų vykdymą.
18. Jeigu nenugalimos jėgos (force majeure) aplinkybės trunka ilgiau kaip 90 (devyniasdešimt) dienų, tuomet bet kuri Šalis turi teisę nutraukti Projekto įgyvendinimo sutartį įspėdama apie tai kitą Šalį prieš 10 (dešimt) darbo dienų. Jeigu pasibaigus šiam 10 (dešimties) darbo dienų terminui nenugalimos jėgos (force majeure) aplinkybės vis dar tęsiasi, Projekto įgyvendinimo sutartis nutraukiama ir pagal Projekto įgyvendinimo sutarties sąlygas Šalys atleidžiamos nuo tolesnio Projekto įgyvendinimo sutarties vykdymo.
19. Jeigu Šalis laiku kitos Šalies neinformavo apie nenugalimą jėgą (force majeure), ji privalo kompensuoti kitai Šaliai žalą, kurią ši patyrė dėl laiku nepateiktos informacijos.

VI SKYRIUS 
KITOS SĄLYGOS

20. Projekto įgyvendinimo sutartis ir Projekto įgyvendinimo sutarties pakeitimai sudaromi lietuvių kalba, pasirašant ją kvalifikuotais elektroniniais parašais. Projekto įgyvendinimo sutartis įsigalioja nuo jos pasirašymo dienos ir galioja iki einamųjų metų gruodžio 18 d., kai Šalių sutartiniai įsipareigojimai turi būti visiškai įvykdyti.
21. Visi Projekto įgyvendinimo sutarties pakeitimai, papildymai ir priedai galioja, jeigu jie pasirašyti abiejų Šalių, patvirtinti Šalių antspaudais (jeigu Projekto vykdytojas antspaudą privalo turėti), ir yra laikomi neatsiejama Projekto įgyvendinimo sutarties dalimi. 
22. Visi Projekto įgyvendinimo sutarties Šalių siunčiami dokumentai turi būti patvirtinti Projekto įgyvendinimo sutarties Šalių įgaliotų asmenų elektroniniais kvalifikuotais parašais ir antspaudais (jeigu Projekto vykdytojas antspaudą privalo turėti). 
23. Savivaldybės administracijos asmuo, atsakingas už Projekto įgyvendinimo sutarties vykdymą yra _______ .

VII SKYRIUS
PROJEKTO ĮGYVENDINIMO SUTARTIES PRIEDAI

24. Projekto įgyvendinimo sutarties priedai:
24.1.1 priedas – Motyvuoto prašymo dėl valstybės biudžeto lėšų perskirstymo forma;
24.2.2 priedas – Projekto pagal priemonę įgyvendinimo ataskaitos forma;
24.3.3 priedas – Finansinės apskaitos dokumentų, pagrindžiančių valstybės biudžeto lėšų panaudojimą, suvestinės forma.
 
VIII SKYRIUS
ŠALIŲ REKVIZITAI

